ORGANISASJONSPLAN

FOR

Henning IL



Vedtatt på årsmøtet 23. februar 2015

Innhold

[1. Innledning 2](#_Toc410285906)

[1.1 Grunnlagsopplysninger for idrettslaget 2](#_Toc410285907)

[1.2 Historikk og formål 2](#_Toc410285908)

[1.3 Visjon 3](#_Toc410285909)

[1.4 Verdier 3](#_Toc410285910)

[1.5 Virksomhetsideen 3](#_Toc410285911)

[1.6 Mål 3](#_Toc410285912)

[1.7 Årsmøtet 3](#_Toc410285913)

[1.8 Organisasjonskart Henning IL 4](#_Toc410285914)

[2. Styrets funksjon og sammensetning 5](#_Toc410285915)

[3. Gruppene 9](#_Toc410285916)

[3.1 Fotball 9](#_Toc410285917)

[3.2 Ski 9](#_Toc410285918)

[3.3 Trim, mosjon og friidrett 9](#_Toc410285919)

[4. Utvalg /Komiteer 10](#_Toc410285920)

[4.1 Bygg- og anleggskomite 10](#_Toc410285921)

[4.2 Bulleråskomite 10](#_Toc410285922)

[5. Medlemmer 10](#_Toc410285923)

[5.1 Æresmedlemmer 11](#_Toc410285924)

[6. Anlegg 11](#_Toc410285925)

[7. Informasjon 11](#_Toc410285926)

[8. Økonomi og Regnskap 11](#_Toc410285927)

[9. Forsikring 13](#_Toc410285928)

[10. Politiattest 13](#_Toc410285929)

[11. Dugnad 14](#_Toc410285930)

[11.1 Årlige faste oppgaver 14](#_Toc410285931)

# Innledning

Organisasjonsplanen er ment som et styrende dokument for Henning Idrettslag. Hensikten har vært å nedtegne i dokumentform de overordnede retningslinjer som lagets styrende organer skal arbeide etter. Hovedstyrets posisjon som lagets øverste organ for alle aktiviteter i laget har man ansett som spesielt viktig å fremheve og underbygge. Organisasjonsplanen er utarbeidet innenfor rammene av lagets lover. Hovedstyret eller andre organer innen laget som hovedstyret gir fullmakt, kan vedta nærmere instrukser/retningslinjer innenfor rammen av det som er trukket opp i organisasjonsplanen. Hovedstyret har overordnet ansvar for å påse at organisasjonsplanen blir gjort tilfredsstillende kjent blant lagets styrende organer og medlemmer for øvrig, og underlagt tidsmessig revisjon.

## Grunnlagsopplysninger for idrettslaget

Navn: Henning Idrettslag

Stiftet: 11/1-1914

Idrett: Ski, fotball, trim, mosjon og friidrett

Postadresse: Rølivegen 25, 7711 Steinkjer

E-postadresse: torborgan@hotmail.com

Bankkonto: 4410 12 50 862

Bankforbindelse: Sparebank1

Internettadresse: [www.henningportalen.no](http://www.henningportalen.no)

Organisasjonsnummer i Brønnøysundregisteret: 941 455 255

Anleggsadresse: Røliveien 25, 7711 Steinkjer

Telefon: Leder Tor Borgan 952 59 555

Tatt opp som medlem i Norges idrettsforbund og olympiske og paralympiske komite/NIF: JA

Registrert tilknytning til Nord Trøndelag idrettskrets: JA

Registrert tilknytning til Steinkjer idrettsråd: JA

Registrert tilknytning til skiforbund, fotballforbund og friidrettsforbund: JA

Registrert tilknytning til Nord Trøndelag idrettskrets: JA

Klubbnummer i NIFs medlemsregister:

Årsmøtemåned: Februar

## **Historikk og formål**

Henning Idrettslag ble stiftet 11/1-1914. Hovedaktiviteter de første driftsår var skirenn, friidrett og fotball. Se også Henning IL sin jubileumsbok utgitt i 2013, «Henning IL i 100 år – Jubileumshistorier».

Laget er et idrettslag med undergruppene *Fotball*, *Ski* og *Trim, mosjon og friidrett*.

Henning IL skal være en åpen og demokratisk organisasjon der formålet er å drive idrett organisert i Norges idrettsforbund og olympiske og paralympiske komité (NIF). Arbeidet skal preges av frivillighet, demokrati, lojalitet og likeverd.

* Alle idrettslige aktiviteter skal bygge på grunnverdier som idrettsglede, fellesskap, helse og ærlighet.
* Idrettslaget er selveiende og frittstående med utelukkende personlige medlemmer.

## **Visjon**

***Idrettsglede for alle!***

## **Verdier**

* Glede gjennom mestring
* Fellesskapsfølelse med plass til alle for å bidra til et aktivt lokalsamfunn
* Helse gjennom hele livet
* Ærlighet gjennom synbare holdninger med god folkeskikk og fair Play på og utenfor idrettsbanen

## **Virksomhetsideen**

Henning IL står for idrettsglede og samhold for alle i lokalmiljøet.

Henning IL skal enten alene eller i samarbeid med andre, legge til rette for et mangfoldig idrettsmiljø med allsidighet, og både bredde- og konkurranseidrett.

## **Mål**

* Rekruttere nye medlemmer og beholde de vi har (*Pr 2014 er det ca 300 medlemmer, HIL har som mål at vi innen 2020 skal være 400 medlemmer).*
* Bidra til bedre folkehelse gjennom å være åpen for alle, og drive med idrett for alle. Jobbe for barn, ungdom og voksne.
* Bidra til samhold og skape identitet.
* Bidra til et levedyktig lokalsamfunn og fremme bolyst.
* Skal ikke spesialisere utøvere før de er 12 år.

## Årsmøtet

* Årsmøtet er lagets/klubbens høyeste myndighet.
* Årsmøtet blir avholdt 1 gang i året i februar måned.
* Protokollen fra årsmøtet sendes til idrettsrådet i kommunen, og de særkretser idrettslaget er tilsluttet. Protokollen kan legges ut på idrettslagets internettsider.
* Innkalling til årsmøtet skal skje 1 måned før årsmøtet avholdes.
* Innkalling annonseres på nettet eller i avisen, eller sendes/legges ut til medlemmene.
* Innkomne forslag skal være styret i hende 2 uker før årsmøtet, og sakspapirene skal sendes ut 1 uke før.
* Årsmøtet er for medlemmer i klubben, det vil si de som har betalt medlemskontingenten. Foreldre/foresatte har ikke fullmakt til å stemme for medlemmer under 15 år.
* Årsmøtet legger grunnlaget for styret sitt arbeid og alle som ønsker å bli med å bestemme hvordan klubben skal drives bør stille på årsmøtet.
* Årsmøtet skal gjennomføres slik det er fastsatt i lovens årsmøteparagraf § 12

## **Organisasjonskart Henning IL**

**ÅRSMØTET**

**Hovedstyret**

Leder

Nestleder

Styremedlem (sekretær)

Styremedlem (kasserer)

Styremedlem (anleggskomite)

Styremedlem (web/informasjon osv)

Leder i h.h.v. *Fotball, Ski* og *Trim, mosjon og friidrett*

2 Varamedlemmer

**Valgkomité**

Leder

Medlem

Medlem

**Fotball**

**Ski**

**Trim, mosjon og friidrett**

**Revisor**

1. revisor

2. revisor

Dette gjelder for lag med omsetning under kr. 5 mill.

**Anleggskomité**

Medlem: Anleggsansvarlig i Hovedstyret

Medlem: Repr. fra *Fotball,* *Ski* og *Trim, mosjon og friidrett*

**Bulleråskomité**

3 stk medlemmer valgt av årsmøtet

*Merknad:*

*Hovedstyret: Antall styremedlemmer og varamedlemmer fastsettes av årsmøtet.*

*Kjønnsfordeling: Det skal være minst 2 representanter for hvert kjønn i styret, råd og utvalg mv. med mer enn 3 medlemmer. I styret, råd og utvalg som består av 2 eller 3 medlemmer, skal begge kjønn være representert.*

|  |
| --- |
| Styrets funksjon og sammensetning |

Styret skal planlegge og ivareta lagets totale drift, herunder mål- og strategiarbeid, budsjett og regnskap, samt oppgaver beskrevet i §1 NIFs lover, «lovnorm for idrettslag». Styret har ansvar for at det finnes retningslinjer for aktiviteten i klubben.

Leder av hovedlag og grupper blir valgt på årsmøte (for 1 år). Øvrig styre konstitueres ved første styremøte.

**Leder**

* Lede idrettslaget, og ha ansvaret for at driften skjer i henhold til idrettens og offentlige lover og retningslinjer
* Lede styremøter i Henning IL
* Holde seg orientert om de forskjellige gruppenes aktiviteter, og bidra til at idrettslaget utvikler seg i henhold til de forventninger som er i lokalmiljøet
* Holde seg orientert om de forskjellige gruppenes økonomi.
* Hovedansvar for idrettslagets samlede økonomi
* Sørge for en forsvarlig oppfølging av budsjett for de forskjellige lagene
* Kontaktperson mot Idrettsforbundet og Steinkjer Kommune

**Nestleder**

* Delta på styremøter i Henning IL
* Fronte saker som gjelder sportslig aktivitet i styret
* Idrettslagets øverste ansvarlig for politiattester. Alle gruppeledere er vara
* Oppdatere gjeldende instrukser til oppmenn, lagledere og trenere i fht NIF’s retningslinjer Alle instrukser skal ligge lett tilgjengelig på idrettslagets hjemmeside
* Ansvarlig for oppfølging av idrettsregistrering for hele idrettslaget
* Ansvarlig for informasjonsflyt og tilgjengelighet omkring kurs, sertifiseringer
* Ansvarlig for en positiv treningskultur gjennom informasjon på hjemmeside og oppfølging av gruppenes formidling av NIF’s retningslinjer
* Ansvarlig for idrettslagets profil omkring antidoping, mobbing, foreldrevettregler
* Holde seg orientert om søknadsfrister og fremlegger for styret søknader til innsending for aktivitetstilskudd
* Løpende oppfølging av aktivitetsgruppene gjennom aktivitetsåret
* Ansvarlig for koordinering av idrettslagets sponsorer
* Sørge for gyldige forsikringer til lagets medlemmer

**Sekretær**

* Sekretær deltar på styremøter i Henning IL
* Sende ut innkallelser til styremøter
* Sende ut innkallelse til årsmøte
* Skrive referat fra styremøter og distribuere disse til styrets medlemmer
* Sende ut informasjon til styremedlemmene der det er behov for dette
* Bistå om noen har referatsaker de vil ha hjelp til
* Registrere nytt styre i Brønnøysund i mars etter årsmøtet
* Oppdatere manuelt og digitalt arkiv på idrettslagets kontor

**Kasserer**

* Kasserer deltar på styremøter i Henning IL
* Kasserer har ansvaret for, i samarbeid med de enkelte grupper og lag, å utarbeide idrettslagets budsjett
* Budsjett utarbeides i henhold til en felles kontoplan for idrettslaget
* Budsjett utarbeides i forkant av årsmøte i idrettslaget
* Kasseres har oversikt over idrettslagets økonomi, og rapporterer økonomi til styret i laget.
* Innkreving av medlemskontingent
* Hente post i idrettslagets postkasse og videreformidle denne/ sørge for attestering
* Kasserer skal i samarbeid med regnskapsansvarlige i Henning IL:
* Sørge for at idrettslagets økonomiske transaksjoner foregår i henhold til pålagte regler og innenfor gitte frister
* Registrere inntekter og foreta utbetalinger
* Samle kvitteringer for alle utgifter og inntekter og føre bilagene løpende inn i

regnskapet. Bilag oppbevares i henhold til gjeldende regnskapslover

**Styremedlem - Bygg-og anleggsansvarlig**

* Delta på styremøter i Henning IL
* Fronte saker som gjelder bygg og anlegg i styret
* Lede bygg- og anleggskomiteen
* Sørge for forsikring av idrettslagets bygg og anlegg
* Sørge for avmåling og rapportering av strøm og vann på idrettslagets abonnement
* Sørge for opprettelse, revidering og tilgjengelighet av bruksinstrukser for alle bygg og anlegg. Gjøre dette tilgjengelig på hjemmeside
* Rapportere fortløpende til styret om status og behov for tiltak
* Holde seg orientert om søknadsfrister og fremlegger for styret søknader til innsending for bygg og anlegg
* Holde seg orientert, og informere videre til aktuelle komiteer, om idrettslagets virksomhet
* Vedlikehold Poengtrøa og klubbhuset herunder;
* Vanning, klipping, gjødsling, merking av banen før kamper og trening sommeren igjennom
* Holde orden på gressklipper og annet utstyr vi bruker
* Holde orden i garasje og klubbhus, forestå rydding ved behov
* Ta initiativ til nødvendige vedlikeholdsarbeider/ dugnad på klubbhuset og bane
* Ha oversikt over nøkler og utkvittering av disse

**Styremedlem – Informasjon**

* Ansvarlig for Henningportalen
* I samarbeid med kasserer å vedlikeholde idrettslagets medlemsregister og aktivt rekruttere nye medlemmer gjennom gruppene og hjemmeside
* Ansvarlig for annonsering i media.
* Lage felles aktivitetskalender, legges ut på hjemmeside.
* Videreformidle informasjon via flere kanaler, for eksempel skole, barnehage og facebook.

**Leder av fotballgruppa**

* Delta i Henning IL’s styre og fronte fotballgruppas saker i styret
* Holde seg orientert, og informere videre til de forskjellige lagene, om idrettslagets virksomhet
* Holde seg orientert om de forskjellige lagenes aktiviteter, deriblant deltakelse i serier, fotballskoler og cuper
* Ansvarlig for oppfølging av idrettsregistrering for gruppas medlemmer
* Sørge for at alle lag meldes på til de forskjellige serier i rett tid
* Sørge for fordeling av treningstider og kamptider for de forskjellige lagene
* Sørge for overganger fra og til klubben
* Arrangere og lede lagledermøter min 2 ganger i året
* Ansvarlig for fotballgruppas økonomi
* Ved behov, være med å fordele – skaffe dugnader for de enkelte lag
* Informere og stimulere foreldre og etablerte trenere til å delta på kurs gjennom NIF og idrettskretsen
* Kontaktperson til Trøndelag Fotballkrets
* Sørge for at alle oppmenn, lagledere og trenere har godkjente politiattester
* Sørge for representant fra fotballgruppa til Klubbhuskomite
* Utarbeide årsberetning til Henning IL’s årsmøte
* Sørge for innmelding i klubben og lage medlemslister for trinnene, videresende disse til kasserer for fakturering
* Oppdatere hjemmesiden med relevant informasjon for sin gruppe
* Lage aktivitetskalender som legges ut på hjemmesiden

**Leder av skigruppa**

* Delta i Henning IL’s styre og fronte skigruppas saker i styret
* Ansvarlig for idrettsregistrering av gruppas medlemmer
* Arrangere og lede trenermøter min 1 gang i året
* Ansvarlig for skigruppas økonomi
* Informere og stimulere foreldre og etablerte trenere til å delta på kurs gjennom NIF og idrettskretsen
* Kontaktperson til Nord Trøndelag Skikrets
* Sørge for at alle oppmenn og trenere har godkjente politiattester
* Sørge for representant fra skigruppa til Bygg- og anleggskomiteen
* Utarbeide årsberetning til Henning IL’s årsmøte
* Sørge for innmelding i klubben og lage medlemslister for trinnene, videresende disse til kasserer for fakturering
* Ta initiativ til nødvendige vedlikeholdsarbeider/ dugnad på Skihytta/Vola
* Sørge for forsvarlig drift av skitrekket i henhold til Veritas instruks
* Oppdatere hjemmesiden med relevant informasjon for sin gruppe
* Lage aktivitetskalender som legges ut på hjemmesiden

**Leder av trim, mosjon og friidrettsgruppa**

* Delta i Henning IL’s styre og fronte trim, mosjon og friidrettgruppas saker i styret
* Holde seg orientert, og informere videre til de ulike aldersgrupper, om idrettslagets virksomhet
* Informere om og motivere lagets medlemmer til mosjonsaktiviteter i og utenfor idrettslaget
* Ansvarlig for idrettsregistrering av gruppas medlemmer
* Ansvarlig for trim, mosjon og friidrettsgruppas økonomi samt sette opp budsjett for trim-, mosjon- og friidrettsgruppa
* Ved behov, være med å fordele – skaffe dugnader for gruppa og laget
* Informere og stimulere foreldre og etablerte trenere til å delta på kurs gjennom NIF og idrettskretsen
* Utarbeide årsberetning til Henning IL’s årsmøte
* Sørge for at deltakere på trim, mosjon og friidrett får informasjon om hvordan man melder seg inn i klubben
* Sette opp fordeling og instruks på flaggdager - Skarpnes skole
* Oppdatere hjemmesiden med relevant informasjon for sin gruppe
* Lage aktivitetskalender som legges ut på hjemmesiden

**Varamedlemmer**

* Varamedlemmer til hovedstyret møter ved forfall. Ved gruppeleders forfall stiller gruppene med egen vara fra gruppa.

**Revisorer**

* Revisor skal vurdere om årsregnskapet er utarbeidet og fastsatt i samsvar med idrettens regnskaps- og revisjonsbestemmelser
* Vurdere om organisasjonsleddets styre har oppfylt sin plikt til å sørge for ordentlig og oversiktlig registrering og dokumentasjon av regnskapsopplysninger i samsvar med idrettens regnskaps- og revisjonsbestemmelser

**Valgkomité**

Valgkomiteen har en av klubbens viktigste oppgaver. Den har ansvaret for personalmessig og funksjonell utvikling av klubben ved å rekruttere nye styremedlemmer/-medarbeidere etter nøye vurderinger av medlemsmassen.

* Utarbeide en arbeidsplan for inneværende valgperiode,
* Diskutere med styret om eventuelle endringer i styrets sammensetning,
* Holde seg informert om, og diskutere med, medlemmene om ulike kandidater for styreoppdrag, og derigjennom
* Få rede på om ønskede personer har kunnskap, tid og interesse for oppdraget,
* Gjennomgå for styret og medlemmene hvilke forandringer/nomineringer som kommer til å bli foreslått,
* Sørge for erfaringsoverføring mellom avtroppende styremedlemmer og nye styremedlemmer,
* Avgi skriftlig forslag på nomineringen som skal forelegges medlemmene på årsmøtet (før årsmøtet, og på det tidspunkt vedtektene bestemmer)
* Presentere valgkomiteens forslag på årsmøtet, samt etter årsmøtet å analysere eget nominasjonsarbeid.

# Gruppene

Lagets idrettsaktiviteter drives av de respektive gruppene, og styrene i gruppene velges av årsmøtet.

For å sikre at laget samarbeider godt på tvers av gruppene er gruppelederen styremedlem i hovedstyret.

## Fotball

* Sammensetning er leder, kasserer og minimum 2 styremedlemmer som velges på årsmøtet
* Oppgaver og arbeidsfordeling i henhold til instruks for gruppen. Ansvarlig for instruks for gruppene er leder og instruks skal godkjennes av hovedlaget.
* Økonomi i forhold til hovedlaget, budsjettet for gruppen skal være klart og godkjent av hovedstyret til sesongstart. Gruppa har eget budsjett og regnskap, men rapporterer til hovedstyret.
* Aktivitet: Gruppene legger fram en egen aktivitetsplan før sesongstart
* Ved eventuelt samarbeid med andre grupper om aktivitet og sosiale tiltak med andre grupper så fordeles utgiftene mellom de involverte gruppene.

## Ski

* Sammensetning er leder, kasserer og minimum 2 styremedlemmer som velges på årsmøtet
* Oppgaver og arbeidsfordeling i henhold til instruks for gruppen. Ansvarlig for å utarbeide instruks for gruppene er leder og instruks skal godkjennes av hovedlaget.
* Økonomi i forhold til hovedlaget, budsjettet for gruppen skal være klart og godkjent av hovedstyret til sesongstart. Gruppa har eget budsjett og regnskap, men rapporterer til hovedstyret.
* Aktivitet: Gruppene legger fram en egen aktivitetsplan før sesongstart
* Ved eventuelt samarbeid med andre grupper om aktivitet og sosiale tiltak med andre grupper så fordeles utgiftene mellom de involverte gruppene.

## Trim, mosjon og friidrett

* Sammensetning er leder, kasserer og minimum 2 styremedlemmer som velges på årsmøtet
* Oppgaver og arbeidsfordeling i henhold til instruks for gruppen. Ansvarlig for å utarbeide instruks for gruppene er leder og instruks skal godkjennes av hovedlaget.
* Økonomi i forhold til hovedlaget: budsjettet for gruppen skal være klart og godkjent av hovedstyret til sesongstart. Gruppa har eget budsjett og regnskap, men rapporterer til hovedstyret.
* Aktivitet: Gruppene legger fram en egen aktivitetsplan før sesongstart.
* Ved eventuelt samarbeid med andre grupper om aktivitet og sosiale tiltak med andre grupper så fordeles utgiftene mellom de involverte gruppene.

# Utvalg /Komiteer

## Bygg- og anleggskomite

* Sammensetning
* BA-komiteen ledes av BA-ansvarlig i hovedlaget.
* Hver gruppe er representert i BA-komiteen, med ett valgt styremedlem fra hver gruppe.
* BA-komiteen avholder egne møter. 3 møter på vår og 3 møter på høsten for koordinering av tilhørende arbeidsoppgaver til BA-komiteen. Til disse møtene inviteres også samarbeidsparter til å delta.
* Bakgrunn for BA-komite
* Volakomiteen legges ned, og Klubbhus- og Skihyttekomiteen legges inn under en ny BA-komite. Dette for å rydde opp i mindre grupper/komiteer, samt være et serviceorgan for hovedlaget og undergruppene til å ivareta de praktiske og gjentagende oppgaver for hele laget, slik at disse kan ha fokus på sine prioriterte oppgaver.
* Oppgaver og ansvar
* Holde dugnads-/aktivitetshjulet oppdatert til enhver tid. Dette legges ut på portalen.
* Nøkkelansvar for alle HIL´s anlegg.
* Drive utleie av klubbhus og skihytte.
* Avlesning og rapportering av strøm og vann på alle HIL´s anlegg.
* Føre dugnadslister i forbindelse med:
  + Klipping av gressbane
  + Vedlikehold av klubbhus
  + Sette opp lister over aktivitetsledere i forbindelse med allidrett i gymsal.
  + Vakter på skihytta i vinterhalvåret samt kioskvakter i sommerhalvåret.
* Økonomi i forhold til hovedlaget
* Ved alle større investeringer skal tilbud/budsjett fremlegges for hovedlaget for godkjenning i forkant.
* Samarbeid
* BA-komiteen skal søke kontakt og samarbeid med følgende:
* Hovedlaget og dets undergrupper
* Hytteeierforeningen
* Fjellvegen

## Bulleråskomite

* 3 medlemmer velges av årsmøtet.

# Medlemmer

* Medlemskap i Henning IL er først gyldig og regnes fra den dag kontingent er betalt.
* For å ha stemmerett og være valgbar må et medlem ha vært tilsluttet idrettslaget i minst 1 måned og ha betalt kontingent.
* Medlemskap i Henning IL kan opphøre ved utmelding eller eksklusjon. Utmelding skal skje skriftlig og får virkning når den er mottatt.   
  En ansatt kan være medlem i klubben, men har ikke stemmerett på årsmøtet og den ansatte kan ikke velges til verv i klubben eller overordnede organisasjonsledd.

Ved innmelding bør medlemmene fylle ut et skjema med navn, fødselsdato, adresse, e-post, mobilnummer og navn på foresatte. Dette for å få et bra og oversiktlig medlemskartotek.

Medlemskontingent blir sendt ut fra klubben sin hovedkasserer.

## Æresmedlemmer

**Statutter:**

* Vedkommende må ha hatt tillitsverv over minst 35 år eller på kortere tid lagt ned et stort og verdifullt arbeid for laget. Aktive må ha regionale/internasjonale resultater, samt arbeidet for klubben med tillitsverv over en periode på minimum 10 år. Det sittende styret vurderer på fritt grunnlag, men innenfor overnevnte regler.
* Betaling av medlemskap: Det må vises i regnskap at nominerte æresmedlemmer har betalt medlemskap i inneværende år.
* For å bli æresmedlem må man være medlem av idrettslaget.

# Anlegg

* Poengtrøa – ansvarlig: bygg- og anleggskomiteen
* Klubbhuset – ansvarlig: bygg- og anleggskomiteen
* Grusbanen – ansvarlig: bygg- og anleggskomiteen
* Ballbingen – ansvarlig: bygg- og anleggskomiteen
* Skihytta – ansvarlig: bygg- og anleggskomiteen
* Skiløyper på Vola – ansvarlig: Steinkjer skidrift i vintersesong, skigruppa i sommersesong i samråd med bygg- og anleggskomiteen, og Steinkjer skidrift

# Informasjon

Idrettslaget informerer medlemmene via nettsiden som har adresse: [www.henningportalen.no](http://www.henningportalen.no)

Noe informasjon sendes ut på papir via skole og barnehager.

# Økonomi og Regnskap

* Hovedstyret er juridisk ansvarlig for lagets økonomi.
* Hovedstyret er ansvarlig for å sette opp budsjett før årsmøtet.
* Alle innkjøp utover budsjett i undergruppene skal godkjennes av styret.
* Kvitteringer og fakturaer skal være tydelig merket.
* Det skal tegnes underslagsforsikring for de som disponerer kontoene.
* Det skal minimum være to personer, det vil si kasserer og gruppeleder, som har bruksrett til hovedlaget og de ulike gruppenes konti. I tillegg skal hovedstyrets leder og regnskapsfører ha innsyn i lagets konti.

**Regnskap**

* Klubben skal føre et regnskap der hver gruppe er en avdeling i regnskapet, dette i henhold til regnskapsloven.
* Alle inn- og utbetalinger skal gå gjennom klubben sin konto.
* Det er ikke lov å sette penger som tilhører klubbens medlemmer inn på personlige kontoer.
* Hver gruppe kan ha egen konto, men den skal stå i klubbens navn med klubbens organisasjonsnummer.
* Alle egenandeler og startavgifter skal betales gjennom klubben.
* Når en reiser med et lag kan det betales ut forskudd til lagleder, han skal da levere inn reiseoppgjør og kvitteringer for brukte penger. En skal levere reiseregning/utleggskjema med kvitteringer for å få igjen det en har lagt ut.

**Medlemskontingent**

* Medlemskontingenten fastsettes på årsmøtet som egen sak, jf. egenbestemmelse i idrettslagets lov § 4
* Medlemskontingent skal betales for hvert enkelt medlem, familiemedlem skap regnes som en rabattordning og en må fortsatt registrere hvert enkelt medlem med navn og betalt beløp da revisor skal kontrollere medlemslister mot regnskap.

**Innkrevingsrutiner**

* Faktura sendes ut innen utgangen på april måned.
* Første purring 30 dager etter forfall.
* 31.12 kan medlemmer som ikke har betalt strykes.
* Gruppene fastsetter egne treningsavgifter.

**Startkontingent individuelt**

Såfremt gruppene har økonomi til det får medlemmer dekket dette, med unntak av start i mesterskap i regi av klubben.

**Lisenser**

Hvert enkelt medlem betaler selv lisenser.

**Deltakeravgift lagidretter**

Klubben betaler start- /klubbavgift.

**Egenandeler/Treningsavgifter**

Fotball har dette, blir tatt opp ved sesongstart.

**Reklame / sponsoravtaler**

Alle sponsoravtaler skal koordineres av hovedstyret.

**Lønn og honorar**

Årsmøtet vedtar godtgjørelse for leder og kasserer etter forslag fra valgkomiteen.

Undergruppene avgjør ih.t. sine budsjett om praksis, men laget bør som sådan ha en tilnærmet felles praksis på dette. Hovedstyret kan også legge føringer.

**Utleie**

Vilkår for utleie av klubbens lokaler og leiepriser reguleres i eget vedlegg.

**Kiosk**

Eget vedlegg

# Forsikring

**Idrettsforsikring for barn**

Alle barn som er medlem av lag tilsluttet Norges idrettsforbund og olympiske og paralympiske komité (NIF) eller som deltar i organisert aktivitet i klubbens/lagets regi er forsikret til de blir 13 år

<http://www.idrett.no/tema/barneidrett/idrettsforsikring/Sider/default.aspx>

**Klubbforsikring**

Sammen med If har NIF utviklet en egen klubbforsikring som er tilpasset klubbenes forsikringsbehov. Klubbforsikringen inneholder de viktigste forsikringene en idrettsklubb trenger – til en meget gunstig pris.

<http://www.idrett.no/tema/klubbguiden/Sider/Klubbforsikring.aspx>

# Politiattest

* Politiattest skal avkreves av personer som skal utføre oppgaver for idrettslaget som innebærer et tillits- eller ansvarsforhold overfor mindreårige eller mennesker med utviklingshemming. Med mindreårige menes barn og unge under 18 år.
* Personer under 18 år skal også avkreves politiattest. Den nedre grense er 15 år.

**Hva skal idrettslaget gjøre?**

Gruppene skal avkreve politiattest av de som skal utføre oppgaver for idrettslaget som innebærer et tillits- eller ansvarsforhold overfor mindreårige eller mennesker med utviklingshemming.

* Styret skal oppnevne en person som er ansvarlig for å håndtere ordningen med politiattest i idrettslaget. Det skal også oppnevnes en vararepresentant. *Fridtjof Rannem er Henning IL’s ansvarlige for politiattester.*
* Styret må informere om ordningen på idrettslagets hjemmeside. Der skal også navn og kontaktinfo på personene som skal håndtere ordningen i idrettslaget, fremgå. Idrettslaget må fastsette hvilke oppgaver og hvilke personer som er omfattet av ordningen.
* Den styreoppnevnte skal informere de(n) aktuell(e) personen(e) om at de(n) må ha politiattest.Den styreoppnevnte skal sende inn søknad om politiattest til politiet. Søknaden må undertegnes av søkeren og av den styreoppnevnte.
* Attesten sendes fra politiet til den enkelte søker.
* Alle som skal ha politiattest må fremvise attesten for den styreoppnevnte. Den styreoppnevnte skal lagre opplysninger om hvilke personer som er avkrevd politiattest, at attesten er fremvist og dato for fremvisningen. Selve attesten beholdes av søkeren.
* Idrettslaget skal ikke gi oppgaver som innebærer et tillits- eller ansvarsforhold overfor mindreårige eller mennesker med utviklingshemming til personer som ikke fremviser politiattest eller som har anmerkninger på attesten.

# Dugnad

Dugnad skal i utgangspunktet være frivillig, men alle foreldre med barn som driver organisert trening må påregne å delta på dugnad.

Årsmøtet i klubben kan i særlige tilfeller pålegge medlemmer å stille på dugnad der dette er en forutsetning for at aktiviteten skal kunne gjennomføres og der alternativet er at aktiviteten må legges ned. I så fall vil pålegget måtte gjelde medlemmene.

## Årlige faste oppgaver

**Dato/måned**

|  |  |
| --- | --- |
| Januar | Gjennomføre den årlige lovpålagte idrettsregistreringen innen utgangen av januar. |
| Februar | Gjennomføre årsmøtet i henhold til idrettslagets lov |
| Mars | Rapportere endringer av post og e- postadresser |
| Mars | Oppdatere nytt styre (samme sted som idrettsregistreringen) |
| Mars | Årsmøte i Steinkjer idrettsråd |
| Mars | Søke kommunale midler |
| Mars | Søke kommune om treningstider, sjekk kommune om søknadsfrist |
| April | Kontingentinnkreving |
| April | Søknad tippemidler utstyr |
| Mai | Idrettslaget deltar på feiring av 17. mai i Henning og på Steinkjer |
| Juni | Bygdadag |
| August | Søknad om momskompensasjon - frist 15. august |
| Oktober | Søknad tippemidler bygg og anlegg |
| November | Planmøte med Steinkjer Skidrift, Fjellveien og hytteeierforeningen |
| Desember |  |